#### Výbor Národnej rady Slovenskej republiky

 **pre financie a rozpočet**

 36. schôdza

1799 /2017

 **184**

 **U z n e s e n i e**

**Výboru Národnej rady Slovenskej republiky**

**pre financie a rozpočet**

**z 20. septembra 2017**

**Výbor Národnej rady Slovenskej republiky pre financie a rozpočet**

##### k o n š t a t u j e,

že na základe medializovaných informácií vznikajú pochybnosti o zákonnosti financovania kampane pred voľbou súčasného prezidenta Slovenskej republiky Andreja Kisku vo voľbách prezidenta Slovenskej republiky v roku 2014, a preto

##### ž i a d a

**ministra financií Slovenskej republiky**, aby

podal Výboru Národnej rady Slovenskej republiky pre financie a rozpočet správu k medializovaným rozdielom vo financovaní kampane pred voľbou úspešného kandidáta vo voľbách prezidenta Slovenskej republiky v roku 2014, v zmysle § 128 ods. 2 zákona č. 350/1996 Z. z. o rokovacom poriadku v znení neskorších predpisov;

predložil Výboru Národnej rady Slovenskej republiky pre financie a rozpočet oznámenia úspešného kandidáta vo voľbách prezidenta Slovenskej republiky v roku 2014 a ďalších subjektov, ktoré boli povinné písomne oznámiť Ministerstvu financií Slovenskej republiky výšku prostriedkov vynaložených úspešným kandidátom na funkciu prezidenta na propagáciu v zmysle § 19 zákona č. 46/1999 Z. z. o spôsobe voľby prezidenta Slovenskej republiky, o ľudovom hlasovaní o jeho odvolaní a doplnení niektorých ďalších zákonov vo voľbách prezidenta Slovenskej republiky v roku 2014;

**o č a k á v a**

nevyhnutnú súčinnosť od prezidenta Slovenskej republiky Andreja Kisku voči Ministerstvu financií Slovenskej republiky pri vypracovaní správy uvedenej v časti B.1 tohto uznesenia najmä predložením účtovných dokladov vystavených v súvislosti s kampaňou pred voľbou prezidenta Slovenskej republiky v roku 2014 účtovaných obchodnou spoločnosťou KTAG s.r.o. za účelom objasnenia prípadu za roky 2013 – 2014;

**p o v e r u j e**

 **predsedu výboru**

informovať o prijatom uznesení prezidenta Slovenskej republiky, predsedu Národnej rady Slovenskej republiky a ministra financií Slovenskej republiky.

 **Irén Sárközy Ladislav Kamenický**

 **Peter Štarchoň** predseda výboru

overovateľ výboru